recursal/SuperWikiNEXT-32B huggingface dataset:
H **Μπονακόσα** (ιταλ. *Bonacossa/bonaccossi/Bonaca Borri*, 1254 - 13 Ιανουαρίου 1321) από τον Οίκο των Μπόρι ήταν κόρη του καπετάνιου των εξόριστων από το Μιλάνο και με τον γάμο της έγινε κυρία του Μιλάνου.

Βιογραφία
---------

Ήταν κόρη του Σκουαρτσίνο Μπόρι (1230-1277) ή Σκαρσίνι, καπετάνιου των εξόριστων από το Μιλάνο από την έλευση της οικογένειας Τοριάνι, πιστός υποστηρικτής των Βισκόντι, και της Αντωνίας (γενν. 1236) αγνώστου καταγωγής, που παντρεύτηκαν το 1254. Η οικογένεια του Μπόρι καταγόταν από την πόλη του Σάντο Στέφανο Τιτσίνο μαζί με μερικά φεουδαλικά εδάφη κοντά στο Κορπύ. Η οικογένεια Μπόρι ήταν μία από τις πιο αξιοσέβαστες στο Μιλάνο και είχε ως μέλος της έναν άγιο, τον Μόνας επίσκοπο του Μιλάνου.

Όταν ο βισκόντι κατέκτησε το Μιλάνο, ο Σκουαρτσίνα Μπόρι έδωσε την κόρη του σε γάμο με τον Ματτέο Α΄ Βισκόντι, κύριο του Μιλάνου το 1269, για να στερεώσει τους δεσμούς τους αναγκαίους για τη διατήρηση της εξουσίας των Βισκόντι. 

Η Μπονακόσσα και ο σύζυγός της ίδρυσαν μαζί το παρεκκλήσιο του Σάντο Τόμας στη βασιλική του Σαντ'Εουστόργκιο του Μιλάνου, όπου τάφκαν μαζί με τον γιο τους Στέφανο, τις δύο κόρες του Βεατρίκη και Αικατερίνη, και τον Ουμπέρτο Γ΄ Βισκόντι αδελφό του Ματτέο. Η Μπονακόσσα απεβίωσε στο Μιλάνο στις 13 Ιανουαρίου 1321, 67 ετών.

Οικογένεια
----------

Παντρεύτηκε τον Ματτέο Α΄ Βισκόντι κύριο του Μιλάνου και είχε τέκνα:

* Γκαλεάτσο Α΄ 1277-1328, κύριος του Μιλάνου.
* Βεατρίκη γενν. 1280, παντρεύτηκε τον Σπινέτα Μαλασπίνα της Βερουτσόλα.
* Αικατερίνη 1282-1311, παντρεύτηκε τον Αλμποΐνο ντελα Σκάλα.
* Λουκίνο 1287/92-1349, κύριος του Μιλάνου.
* Στέφανο π.1287-1327, κόμης της Αρόνα.
* Μάρκο γενν. 1289.
* Τζιοβάννι 1290-1354, αρχιεπίσκοπος του Μιλάνου.
* Ζακαρία γενν. 1295.
* Φλοραμόντα, παντρεύτηκε τον Γκουίντο Μαντέλλι, κόμη του Μακάνιο.
* Ανιέζε, παντρεύτηκε τον Τσεκίνο ντελα Σκάλα.

Παραπομπές
----------

1. ↑  p72006.htm#i720057. Ανακτήθηκε στις 7  Αυγούστου 2020.
2. 1 2 3  Darryl Roger Lundy: (Αγγλικά) *The Peerage*.

Πηγές
-----

* Marchi, François. "Bonacossa Borri's Genealogy". François Marchi's genealogy website. Retrieved 5 December 2010.
Το **Ταμείο Αξιοποίησης Ιδιωτικής Περιουσίας του Δημοσίου** (**ΤΑΙΠΕΔ**) είναι εταιρεία που ανήκει στην Ελληνική Εταιρεία Συμμετοχών και Περιουσίας (γνωστό ως Υπερταμείο), η οποία δεν ανήκει στο δημόσιο ή ευρύτερο δημόσιο τομέα, όπως αυτός εκάστοτε ορίζεται, σύμφωνα με τον Ν.4389/2016 (ΦΕΚ 94/Α). Σύμφωνα με τον ιδρυτικό του νόμο (Ν. 3986/2011), το ΤΑΙΠΕΔ αξιοποιεί την ιδιωτική περιουσία του Δημοσίου, που του έχει ανατεθεί σύμφωνα με τις διεθνείς υποχρεώσεις της χώρας και τις προβλέψεις των Μεσοπρόθεσμων Πλαισίων Δημοσιονομικής Στρατηγικής.

Χαρτοφυλάκιο
------------

Στο Ταμείο έχουν ήδη μεταφερθεί τα περιουσιακά στοιχεία που είχαν περιληφθεί στα Μεσοπρόθεσμα Προγράμματα, τα οποία συνοψίζονται σε τρεις κατηγορίες:

1. Αξιοποίηση Γης
2. Υποδομές
3. Εταιρικό Χαρτοφυλάκιο

Παραπομπές
----------

1. ↑  «Ετήσιες Οικονομικές καταστάσεις χρήσης 01.07.2014 – 31.12.2014». *hradf.com*. 31 Δεκεμβρίου 2014. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Φεβρουαρίου 2016.
2. ↑  «Ιδρυτικός νόμος».

Εξωτερικοί σύνδεσμοι
--------------------

* Επίσημος ιστότοπος
Η **Ιτέτ**, επίσης **Ατέτ**, ήταν γυναίκα της αριστοκρατίας της αρχαίας Αιγύπτου, σύζυγος του πρίγκιπα Νεφερμαάτ και νύφη του Φαραώ Σνεφρού. Με τον Νεφερμαάτ είχε τρεις κόρες και πολλούς γιούς. Ο πιο γνωστούς από αυτούς ήταν ο Χεμιούνου. Είναι θαμμένη μαζί με τον σύζυγό της στον μασταμπά 16 στο Μεϊντούμ.

Οικογένεια
----------

Στον τάφο τους στο Μεϊντούμ δίνονται τα ονόματα 15 παιδιών τους, οι γιοι Χεμιούνου, Isu, Teta, Khentimeresh και οι κόρες Djefatsen και Isesu απεικονίζονται ως ενήλικοι, ενώ οι γιοι Itisen, Inkaef, Serfka, Wehemka, Shepseska, Kakhent, Ankhersheretef, Ankherfenedjef, Buneb, Shepsesneb και Nebkhenet και η κόρη τους Pageti απεικονίζονται ως παιδιά. Ο γιος της Χεμιούνου ταυτίζεται κατά πάσα πιθανότητα με τον βεζίρη Χεμιούνου, που πιστεύεται ότι συνέβαλε στον σχεδιασμό της Μεγάλης Πυραμίδας του Χέοπα

Παραπομπές
----------

1. ↑  «Nefermaat and Itet». Αρχειοθετήθηκε από το πρωτότυπο στις 13 Μαΐου 2010. Ανακτήθηκε στις 28 Νοεμβρίου 2012.
2. ↑  Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. ISBN 0-500-05128-3, pp.52-53, 56-61
Ο **Νικολό Β΄** (ιταλ. *Niccolò II*, 1338 – 26 Μαρτίου 1388) από τον Οίκο των Έστε, ήταν μαρκήσιος της Φερράρα, της Μόντενα και της Πάρμα (1361-1388).

Βιογραφία
---------

Ήταν ο δεύτερος γιος του Ομπίτσο Γ΄ μαρκήσιου της Φερράρα και της Μόντενα και της τρίτης συζύγου του Λίππα Αριόστι. Αρχικά είχε γεννηθεί εκτός γάμου, αλλά νομιμοποιήθηκε όταν ο πατέρας του νυμφεύτηκε την ερωμένη του Λίππα Αριόστι.

To 1352 απεβίωσε ο πατέρας του και τον διαδέχθηκε ο πρωτότοκος αδελφός του Αλντομπραντίνο Γ΄, που όμως απεβίωσε το 1361. Τον διαδέχθηκε ως μαρκήσιος της Φερράρα, της Μόντενα και της Πάρμα. Συμμάχησε με την Πάδοβα, τη Βερόνα και τη Μάντοβα εναντίον του Μπερναμπό Βισκόντι κυβερνήτη του Μιλάνου. Κατόρθωσε να αποκτήσει και την υποστήριξη του πάπα Ουρβανού Ε΄, μετά από μία συνάντηση μαζί του το 1367 στο Βιτέρμπο.

Κατά την περίοδο εξουσίας του η Φερράρα άρχισε να αποκτά τη φήμη πόλης των Τεχνών. Το 1385, μετά από μία λαϊκή εξέγερση, ανέθεσε στον αρχιτέκτονα και μηχανικό Μπαρτολίνο ντα Νοβάρα την κατασκευή του καστέλλο Εστένσε.

Απεβίωσε το 1388 άτεκνος και τον διαδέχθηκε ο νεότερος αδελφός του Αλβέρτος.

Πηγές
-----

* Muratori, Ludovico Antonio (1717). *Delle antichità Estensi*. Modena.
* Pigna, G.B. (1570). *Historia dei Principi d'Este*. Ferrara.
* Antonio Menniti Ippolito, Este, Niccolò II d’, in Dizionario Biografico degli Italiani, XLIII, Roma 1993, pp. 393–396
* Trevor Dean, Land and Power in Late Medieval Ferrara: The Rule of the Este, 1350-1450
**Το Jetix** ήταν ένα διεθνές συνδρομητικό τηλεοπτικό κανάλι αμερικανικής προέλευσης για παιδιά και εφήβους, που άνηκε στην The Walt Disney Company μέσω του τμήματός της Disney-ABC Television Group (σήμερα Walt Disney Television ).

Θεωρήθηκε το διάδοχο κανάλι του Fox Kids το οποίο άρχισε να εκπέμπει την 1η Οκτωβρίου 2000. Το κανάλι εξέπεμπε από τα τέλη του 2004 έως το 2009, όταν τελικά αντικαταστάθηκε από το κανάλι Disney XD στις περισσότερες χώρες. Στην Ελλάδα το Jetix ξεκίνησε τη λειτουργία του τον Ιανουάριο του 2005. Κύριος μέτοχος του Jetix Europe ήταν η Walt Disney Company (75%). Η ίδια η εταιρεία ήταν μέρος της αμερικανικής εταιρείας *4kids Entertainment* μέχρι να κλείσει το κανάλι. Σε όλο τον κόσμο, το Jetix παρακολουθούσαν πάνω από 279 εκατομμύρια συνδρομητές σε 80 χώρες και σε 25 γλώσσες.

Το Jetix μετέδωσε πολλές σειρές για παιδιά και εφήβους μεταξύ 6 και 14 ετών, συμπεριλαμβανομένων προγραμμάτων κινουμένων σχεδίων, ζωντανής δράσης, anime και κωμωδίας, μεταξύ άλλων. Το μεγαλύτερο μέρος του προγράμματός του προήλθε από το ανενεργό κανάλι Fox Kids το οποίο παρήχθη και διανεμήθηκε διεθνώς από τη Saban Entertainment καθώς και από νέες σειρές σε συμπαραγωγή με άλλα ξένα κανάλια. Ωστόσο, μερικά από αυτά ακυρώθηκαν χωρίς προφανή λόγο και κυκλοφόρησαν σειρές που δεν είχαν προγραμματιστεί ποτέ να μεταδοθούν στα κανάλια Jetix στην Ευρώπη.

Αν και ήταν εμπορικά επιτυχημένο, στις 9 Οκτωβρίου 2009, το Jetix σταμάτησε να εκπέμπει και αντικαταστάθηκε από το Disney XD. Όλα τα διεθνή κανάλια μετονομάστηκαν είτε ως Disney XD είτε ως Disney Channel λόγω της εστίασης της Walt Disney Company στις επωνυμίες της "Disney", "ABC "και "ESPN ". Μετά το κλείσιμο του τελευταίου καναλιού Jetix στη Ρωσία (αντικαταστάθηκε από το το Disney Channel Russia ) στις 10 Αυγούστου 2010 και με το κλείσιμο του Jetix Play στη Μέση Ανατολή την 1η Σεπτεμβρίου 2010 (το οποίο αντικαταστάθηκε από το Playhouse Disney, αργότερα Disney Junior ) το κανάλι Jetix σταμάτησε επίσημα να εκπέμπει.

Παραπομπές
----------

1. ↑  Dindral, Amandeep (7 Δεκεμβρίου 2008). «The Walt Disney Company To Acquire Outstanding Shares Of Jetix Europe». *The Walt Disney Company* (στα Αγγλικά). Ανακτήθηκε στις 7 Απριλίου 2024.
2. ↑  «Fox Kids Europe becomes Jetix to appeal to boys». *www.campaignlive.co.uk* (στα Αγγλικά). Ανακτήθηκε στις 7 Απριλίου 2024.
3. ↑  DiOrio, Carl (25 Οκτωβρίου 2001). «Fox Family costs Mouse less cheese in final deal». *Variety* (στα Αγγλικά). Ανακτήθηκε στις 7 Απριλίου 2024.
4. ↑  «Jetix to become Disney XD». *Digital Spy* (στα Αγγλικά). 5 Μαρτίου 2009. Ανακτήθηκε στις 7 Απριλίου 2024.
5. ↑  «TV Channel: Disney Channel (Russian)». *web.archive.org*. 12 Αυγούστου 2018. Ανακτήθηκε στις 7 Απριλίου 2024.
Συντεταγμένες: 39°8′41″N 23°51′49″E﻿ / ﻿39.14472°N 23.86361°E﻿ / 39.14472; 23.86361

Το **Πατητήρι** είναι πρωτεύουσα και λιμάνι του νησιού της Αλοννήσου, στο νησιωτικό σύμπλεγμα των Σποράδων. Βρίσκεται στο νότιο μέρος του νησιού. Οφείλει το όνομά του στα πατητήρια των σταφυλιών, όπου παράγεται ο μούστος για να γίνει στη συνέχεια κρασί. Το πάτημα των σταφυλιών ήταν η βασική ασχολία των κατοίκων του νησιού. Το Πατητήρι επλήγη από τον σεισμό της 9ης Μαρτίου 1965.

Δημογραφικά
-----------

Το Πατητήρι ανήκει στον δήμο Αλοννήσου. Στην απογραφή του 2011 το Πατητήρι είχε 1,628 κατοίκους, τους περισσότερους από κάθε άλλον οικισμό του νησιού. Μετά τον σεισμό του 1965, πολλοί μετεγκαταστάθηκαν στο Πατητήρι εγκαταλείποντας τη Χώρα (Παλιά Αλόννησος).

Αξιοθέατα
---------

Μετά το φονικό σεισμό του 1965, ο οικισμός αναπτύχθηκε ραγδαία. Πλέον το Πατητήρι είναι η πρωτεύουσα του νησιού. Στο λιμάνι υπάρχουν πολλές καφετέριες αλλά και ταβέρνες. Κοντά στο λιμάνι υπάρχει μια παραλία, στο βάθος της οποίας φαίνονται δύο ακατοίκητα νησιά, τα "δύο αδέλφια". Υπάρχει, επίσης, το λαογραφικό-ιστορικό μουσείο "Κώστα & Αγγέλας Μαυρίκη", το οποίο είναι το μοναδικό λαογραφικό Μουσείο στην Ελλάδα που έχει τμήμα πειρατείας.

Φωτοθήκη
--------

* 
*

Παραπομπές
----------

1. 1 2  «Αξιοθέατα στην Αλόννησο». *Αλόννησος*. Ανακτήθηκε στις 7 Απριλίου 2024.
2. 1 2 3  «Πατητήρι». *www.alonissos.com*. Αρχειοθετήθηκε από το πρωτότυπο στις 23 Ιανουαρίου 2021. Ανακτήθηκε στις 21 Δεκεμβρίου 2020.
3. ↑  «Patitiri» (στα αγγλικά). *Wikipedia*. 2017-01-22. .

|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί του Δήμου Αλοννήσου |
| --- |
|  |
| 
* Άγιος Πέτρος
* Αδελφοί (νησίδα)\*
* Αλόννησος
* Βότση
* Γέρακας
* Γιούρα (ή Γεροντία) (νησίδα)\*
* Ισιώματα
* Καλαμάκια
* Κυρά Παναγιά (νησίδα)
* Μαρπούντα
* Μουρτερό
* Πατητήρι
* Περιστέρα (νησίδα)
* Πιπέρι (νησίδα)
* Σκάντζουρα (νησίδα)\*
* Στενή Βάλα
* Ψαθούρα (νησίδα)\*
 |
|  |
| 
* Έδρα: Πατητήρι
* \* (Οικισμοί με μη μόνιμο πληθυσμό)
 |

 |
Ο **Pegasus 1** ή **I** και πριν την εκτόξευσή του **Pegasus A** ήταν αμερικανικός δορυφόρος οποίος εκτοξεύτηκε το 1965 για να μελετηθούν οι προσκρούσεις των μικρομετεωρητών σε χαμηλή περιγήινη τροχιά. Ήταν ο πρώτος από τρεις συνολικά δορυφόρους αυτού του τύπου, κατασκευής Fairchild Hiller, που στάλθηκαν στο διάστημα υπό την αιγίδα της NASA.

Περιγραφή
---------

Η εκτόξευση του Pegasus 1
Ο Pegasus 1 μετέφερε 1450 kg οργάνων και ήταν προσκολλημένος σε ανώτερο στάδιο πυραύλου S-IV με το οποίο και τέθηκε σε τροχιά. Η ολική μάζα του ήταν 10.297 kg και ήταν εφοδιασμένος με δύο σειρές από πάνελ ανίχνευσης των μικρομετεωρητών και πομποδέκτη για την μετάδοση των δεδομένων. Τα πάνελ ήταν μήκους 29 m και εξοπλισμένα με 116 ανιχνευτές.

Αποστολή
--------

Ο δορυφόρος εκτοξεύτηκε με πύραυλο Saturn I από το ακρωτήριο Κανάβεραλ. Η εκτόξευσή του έλαβε χώρα στις 16 Φεβρουαρίου 1965 (14:37:03 UTC). Αφού τέθηκε με επιτυχία σε τροχιά έλαβε τον κωδικό COSPAR 1965-009A καθώς και τον αριθμό 01085 από τη NORAD. Πρέπει να σημειωθεί ότι ο Pegasus ήταν το δευτερεύον φορτίο της αποστολής AS-103 του προγράμματος Απόλλων.

Τα πειραματικά αποτελέσματα μεταδόθηκαν στην Γη μέσω ραδιοκυμάτων. Το σκάφος παρέμεινε λειτουργικό μέχρι τις 29 Αυγούστου 1968, ενώ στην συνέχεια παρέμεινε ανενεργό σε τροχιά μέχρι που αυτή εκφυλίστηκε και καταστράφηκε στην ατμόσφαιρα στις 17 Σεπτεμβρίου 1978. Παρόλο που παρουσιάστηκαν διάφορες βλάβες ήσσονος σημασίας, η αποστολή στέφθηκε με επιτυχία, καλύπτοντας όλους τους στόχους που είχαν τεθεί.

Δείτε επίσης
------------

* Διαστημικές αποστολές το 1965

Παραπομπές
----------

1. 1 2 3 4  Krebs, Gunter. «Pegasus 1, 2, 3». *Gunter's Space Page*. Ανακτήθηκε στις 20 Δεκεμβρίου 2010.
2. ↑  «World Civil Satellites 1957-2006». Space Security Index. Αρχειοθετήθηκε από το πρωτότυπο στις 18 Ιουλίου 2011. Ανακτήθηκε στις 20 Δεκεμβρίου 2010.
3. ↑  Wade, Mark. «Pegasus». *Encyclopedia Astronautica*. Ανακτήθηκε στις 20 Δεκεμβρίου 2010.
4. ↑  McDowell, Jonathan. «Launch List». *Launch Vehicle Database*. Jonathan's Space Page. Αρχειοθετήθηκε από το πρωτότυπο στις 15 Αυγούστου 2020. Ανακτήθηκε στις 20 Δεκεμβρίου 2010.
5. ↑  McDowell, Jonathan. «Launch Log». Jonathan's Space Page. Ανακτήθηκε στις 20 Δεκεμβρίου 2010.
6. ↑  «Pegasus 1». *NSSDC Master Catalog*. US National Space Science Data Center. Ανακτήθηκε στις 20 Δεκεμβρίου 2010.
7. ↑  McDowell, Jonathan. «Satellite Catalog». Jonathan's Space Page. Ανακτήθηκε στις 20 Δεκεμβρίου 2010.
8. ↑  «Pegasus 1 (NSSDC/COSPAR ID: 1965-009A)» (στα Αγγλικά). NSSDC (NASA). Αρχειοθετήθηκε από το πρωτότυπο στις 3 Ιουλίου 2009. Ανακτήθηκε στις 23 Αυγούστου 2015.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Δορυφόροι Pegasus |
| --- |
|  |
| 
* Pegasus 1
* Pegasus 2
* Pegasus 3
 |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Διάστημα
 |

 |
Η **Δωροθέα Μερκούρη** (Dorotea Mercuri) (Τορίνο, 4 Μαΐου 1974) είναι Ελληνο-Ιταλίδα ηθοποιός και μοντέλο.

Πρώτα Χρόνια
------------

Γεννήθηκε το 1974 στη Καλαβρία όπου και πέρασε τα παιδικά της χρόνια. Κατά τη διάρκεια της εφηβείας της εγκαταστάθηκε με τους γονείς της στην Ελλάδα όπου έζησε μέχρι τα 18 της χρόνια. Η καταγωγή της είναι Ιταλική από την πλευρά του πατέρα της και Ελληνική από την πλευρά της μητέρας της. Σε ηλικία 17 ετών ξεκίνησε να δουλεύει ως μοντέλο, αρχικά για μικρό χρονικό διάστημα στην Ελλάδα ενώ όταν ενηλικιώθηκε εγκαταστάθηκε στην Νέα Υόρκη. Παράλληλα με την ενασχόλησή της με το modeling έκανε μαθήματα υποκριτικής.

Βιογραφικό
----------

### Κινηματογράφος

Έκανε το κινηματογραφικό της ντεμπούτο ως ηθοποιός το 1999. Εκείνη τη χρονιά έπαιξε στην ταινία μικρού μήκους "Madame Zander" αμερικανικής παραγωγής ενώ την ίδια περίοδο έπαιξε στην ταινία επιστημονικής φαντασίας του Πάνου Κούτρα "Η επίθεση του γιγαντιαίου μουσακά". Τρία χρόνια μετά, το 2002, πρωταγωνίστησε μαζί με τους Μπαρτ Γιανγκ και Richard Steinmetz στην αμερικανική κωμωδία "And she was". Το 2003 έπαιξε στην ταινία του Νίκου Περάκη "Η Λίζα και όλοι οι άλλοι" που ήρθε πρώτη ανάμεσα σε 20 ταινίες εκείνη τη χρονιά στην Ελλάδα. Ακολούθησε η ιταλική παραγωγή "Che ne sarà di noi" το 2004. Το 2007 έπαιξε στην ταινία "Fishtales" ενώ το 2011 έλαβε μέρος στις κινηματογραφικές παραγωγές "Without borders" και "Taglinetto". 

### Τηλεόραση

Έκανε το ντεμπούτο της στην τηλεόραση το 2006 όταν πρωταγωνίστησε στην ιστορία *Ο Άνδρας Πεθερά* της κωμικής σειράς αυτοτελών επεισοδίων του MEGA *Επτά Θανάσιμες Πεθερές*. Από το 2006 μέχρι το 2007 είχε έναν από τους πρωταγωνιστικούς ρόλους στη δραματική σειρά του Alpha TV *Αν μ' αγαπάς*, υποδυόμενη τη *Σόνια Μαρτίνι*.

Το 2010 έλαβε μέρος στην τηλεταινία της ιταλικής τηλεοπτικού δικτύου FILM TV *Un cane per due* έχοντας το ρόλο της *Μαρίνα Σπάρκλ*. Ακολούθησε η συμμετοχή της στη ρωσική σειρά εποχής *Anna German* το 2012. Το 2018 έλαβε μέρος στον έκτο κύκλο του χορευτικού show του ANT1 *Dancing with the Stars* κατακτώντας την 12η θέση στην τελική κατάταξη. Το 2021 έκανε το ντεμπούτο της ως παρουσιάστρια αναλαμβάνοντας την εβδομαδιαία στήλη ιταλικής κουζίνας *Cucina Con Doro* στο πρωινό πρόγραμμα του MEGA *Πάμε Δανάη!*. Τη σεζόν 2022 σειρά Φλόγα και Άνεμος στο ΕΡΤ1

Παραπομπές
----------

1. ↑  «Δωροθέα Μερκούρη: Η φωτογραφία που ανάρτησε από τα πρώτα της βήματα στο modeling». *peoplegreece.com*. 2019-05-11. Αρχειοθετήθηκε από το πρωτότυπο στις 2019-07-21.. Ανακτήθηκε στις 2019-5-11.
2. ↑  «Η Δωροθέα Μερκούρη αποχώρησε από το Dancing With The Stars». star.gr. 25 Ιουνίου 2018. Ανακτήθηκε στις 25 Ιουνίου 2018.
3. ↑  «Εκπληκτικές ιταλικές συνταγές από τη Δωροθέα Μερκούρη στo Mega». in.gr. 6 Μαΐου 2021. Ανακτήθηκε στις 6 Μαΐου 2021.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Κινηματογράφος
 |

 |
Ως **βάιραλ βίντεο** (αγγλικά: viral video]) χαρακτηρίζεται ένα βίντεο το οποίο γίνεται δημοφιλές (κυρίως) μέσω διαδικτυακής διαμοίρασης (internet sharing) συνήθως μέσω ιστοσελίδων φιλοξενίας βίντεο, μέσων κοινωνικής δικτύωσης και μηνυμάτων ηλεκτρονικού ταχυδρομείου (email). Τα βίντεο χαρακτηρίζονται κυρίως από χιουμοριστικό περιεχόμενο.

Προέλευση του όρου
------------------

Ο όρος προέρχεται από την αγγλική λέξη viral, η οποία σημαίνει κυριολεκτικά "ιικός, αυτός που έχει σχέση με ιό". Στην αγγλική γλώσσα η έκφραση "to go viral" έχει την έννοια του γίνομαι με αστραπιαία ταχύτητα γνωστός (σύγκρινε και με το "εξαπλώνομαι σαν ασθένεια" της ελληνικής), έννοια από στην οποία αντιστοιχίζεται η χρήση του όρου στη συγκεκριμένη περίπτωση.

Ένα ιδιαίτερα γνωστό πρώιμο παράδειγμα ήταν το *All your base are belong to us* που έγινε δημοφιλές το 2000, κυρίως μέσω μιας κινούμενης εικόνας GIF που δημιουργήθηκε με αφορμή λάθη μεταφράσεως στην αγγλική έκδοση ενός ιαπωνικού βιντεοπαιχνιδιού. Πρόσφατο παράδειγμα είναι Η Ανθρωποκτονία του Αφροαμερικανού Τζορτζ Φλόιντ από αστυνομικό το 2020.
***Το μυστικό του Βέστερπλαττε*** ( πολωνικά: *Tajemnica Westerplatte* ή *1939: Η μάχη του Βέστερπλαττε*) είναι μια πολωνο-λιθουανική πολεμική ταινία του 2014 σε σενάριο και σκηνοθεσία του Paweł Chochlew. Η ταινία αφηγείται τα γεγονότα της Μάχης του Βέστερπλαττε που έλαβε χώρα στη χερσόνησο του Βέστερπλαττε , μεταξύ της 1ης και 7ης Σεπτεμβρίου 1939 στην έναρξη της γερμανικής εισβολής στην Πολωνία τις πρώτες μέρες του Β' Παγκοσμίου Πολέμου. Η ταινία επικεντρώνεται στη σύγκρουση μεταξύ του διοικητή του Βέστερπλαττε Henryk Sucharski ( Michał Żebrowski ) και του υπαρχηγού του Franciszek Dąbrowski (Robert Żołędziewski).

Υποδοχή
-------

Η ταινία έχει πυροδοτήσει κάποια διαμάχη με ισχυρισμούς που λένε ότι ήταν «αντι-Πολωνική» και «αντιπατριωτική» στη ρεβιζιονιστική της στάση απέναντι στον ηρωικό μύθο της Μάχης του Βέστερπλαττε που έγινε σύμβολο αντίστασης στη ναζιστική εισβολή. Ακόμα μια ομάδα ιστορικών έκρινε την ταινία ακόμη και ως ψευδή απεικόνιση της μάχης που είναι «προσβλητική για την αξιοπρέπεια και την τιμή των Πολωνών στρατιωτών».  Σύμφωνα με *την The Daily Telegraph,* οι κριτικοί κινηματογράφου έχουν απορρίψει τους ισχυρισμούς ότι *το μυστικό του Βέστερπλαττε* υποτιμά τους στρατιώτες που πολέμησαν και πέθαναν στη μάχη. Ένας κριτικός την περιέγραψε ως «ύμνο στον ηρωισμό των υπερασπιστών του Βέστερπλαττε.»

Παραπομπές
----------

1. 1 2  stopklatka.pl/film/tajemnica-westerplatte. Ανακτήθηκε στις 6  Ιουλίου 2016.
2. 1 2 3 4 5 6  *Freebase Data Dumps*. Google.
3. ↑  (Τσεχικά) *Česko-Slovenská filmová databáze*. 2001.
4. ↑  «Wyborcza.pl». *trojmiasto.wyborcza.pl*. Ανακτήθηκε στις 26 Μαρτίου 2024.
5. ↑  «FilmPolski.pl». *FilmPolski* (στα Πολωνικά). Ανακτήθηκε στις 26 Μαρτίου 2024.
6. ↑  «Westerplatte – symbol polskiego oporu we wrześniu '39». *dzieje.pl* (στα Πολωνικά). Ανακτήθηκε στις 26 Μαρτίου 2024.
7. ↑  «Uproar as film questions bravery of Polish garrison that faced Nazis». *www.telegraph.co.uk*. Ανακτήθηκε στις 26 Μαρτίου 2024.
8. ↑   *«Tajemnica Westerplatte» (2014)*, ανακτήθηκε στις 2024-03-26
Η **δικαιοδοσία** είναι μία περιοχή με ένα σύνολο νόμων υπό τον έλεγχο ενός συστήματος δικαστηρίων ή κυβερνητικής οντότητας που διαφέρουν από τις γειτονικές περιοχές.

Κάθε πολιτεία σε μια ομοσπονδία όπως η Αυστραλία, η Γερμανία και οι Ηνωμένες Πολιτείες αποτελεί ξεχωριστή δικαιοδοσία. Ωστόσο, μερικές φορές ορισμένοι νόμοι σε ένα ομοσπονδιακό κράτος είναι ομοιόμορφοι σε όλες τις συνιστώσες πολιτείες και επιβάλλονται από ένα σύνολο ομοσπονδιακών δικαστηρίων, με αποτέλεσμα το ομοσπονδιακό κράτος να αποτελεί ενιαία δικαιοδοσία για το σκοπό αυτό.

Είναι επίσης δυνατό να διεξάγεται δίωξη για αξιόποινες πράξεις που διαπράττονται κάπου εκτός της δικαιοδοσίας του, μόλις ο δράστης επιστρέψει. Σε ορισμένες περιπτώσεις, ένας πολίτης άλλης δικαιοδοσίας εκτός της δικής του μπορεί να εκδοθεί σε περίπτωση δικαιοδοσίας όπου το έγκλημα είναι παράνομο, ακόμη και αν δεν διαπράχθηκε σε αυτή τη δικαιοδοσία.

Τα ενωτικά κράτη διαθέτουν συνήθως ενιαία δικαιοδοσία, αλλά το Ηνωμένο Βασίλειο αποτελεί αξιοσημείωτη εξαίρεση, έχει τρεις διαφορετικές δικαιοδοσίες λόγω των τριών ξεχωριστών νομικών συστημάτων. Η Κίνα έχει επίσης διακριτές δικαιοδοσίες από αυτές του Χονγκ Κονγκ και του Μακάο.

Παραπομπές
----------

1. ↑  For examples of usage of the word jurisdiction in this context, please see:  
«State Corporate Admission Rules: Nevada: Rule 5.5 MJP/UPL Current». Association of Corporate Counsel. Αρχειοθετήθηκε από το πρωτότυπο στις 26 Φεβρουαρίου 2012. Ανακτήθηκε στις 23 Αυγούστου 2010.   
«2010 Illinois Rules of Professional Conduct: RULE 5.5 Unauthorized Practice of law  
Multijurisdictional Practice of Law». Illinois Attorney Registration & Disciplinary Commission. Αρχειοθετήθηκε από το πρωτότυπο στις 23 Ιουλίου 2011. Ανακτήθηκε στις 23 Αυγούστου 2010.   
«Canada (Common Law Jurisdictions)». *Declining Jurisdiction in Private International Law: Reports to the XIVth Congress of the International Academy of Comparative Law* (Athens). August 1994. Αρχειοθετήθηκε από το πρωτότυπο στις 2011-06-04.. Ανακτήθηκε στις 23 August 2010.   
  
Acheson, Nicholas V.; Williamson, Arthur P. (January 2007). «Civil society in multi-level public policy: the case of Ireland's two jurisdictions». *Policy & Politics* (Policy Press) **35** (1): 25. doi:10.1332/030557307779657711.. Ανακτήθηκε στις 23 August 2010.
2. ↑  «jurisdiction». *West's Encyclopedia of American Law, Second Edition*. thefreedictionary.com. Ανακτήθηκε στις 13 Απριλίου 2013.
3. ↑
4. ↑
5. ↑

Περαιτέρω ανάγνωση
------------------

* (Αγγλικά) Beale, Joseph H. (1935). *A Treatise on the Conflict of Laws*. ISBN 1-58477-425-8.
* (Αγγλικά) Dicey· Morris (1993). *The Conflict of Laws* (12η έκδοση). Λονδίνο: Sweet & Maxwell Ltd. σελ. 26-30. ISBN 0-420-48280-6.
* (Αγγλικά) McClean, David (2000). *Morris: The Conflict of Laws*. Λονδίνο: Sweet & Maxwell Ltd. ISBN 0-421-66160-7.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ph214706

 |

 |
Η **πρόδρομη πρωτεΐνη του αμυλοειδούς** (ΑΡΡ) ανήκει σε τύπου Ι διαμεμβρανική οικογένεια πρωτεϊνών στην οποία περιλαμβάνονται και οι ομοιάζουσες προς την ΑΡΡ πρωτεΐνες, APLP1 και APLP2 στα θηλαστικά. Οι APLP1 και APLP2, έχουν αρκετές κοινές, συντηρημένες αλληλουχίες στην εξωκυττάρια περιοχή τους, ενώ η αλληλουχία του Αβ-πεπτιδίου είναι μοναδική στην ΑΡΡ. Χρωμοσωμικά το γονίδιο της πρωτεΐνης στο χρωμόσωμα 21. Εναλλακτική συρραφή, κατά την ωρίμανση του mRNA της ΑΡΡ, έχει ως αποτέλεσμα την σύνθεση οκτώ εναλλακτικών ισομορφών της πρωτεΐνης (εκ των οποίων οι κυριότερες τρεις είναι οι ΑΡΡ695, ΑΡΡ751 και ΑΡΡ770). Το συγκεκριμένο πρωτεϊνικό μόριο έχει εντοπιστεί κυρίως στους νευρώνες και συγκεκριμένα έχει δειχθεί η έκφρασή του στις συνάψεις, χωρίς όμως να έχει αποσαφηνιστεί η λειτουργικότητά του μέσα στο κύτταρο. Παρόλα αυτά, αποτελεί εξαιρετικά σημαντικό μόριο, καθώς είναι πρόδρομος του Αβ-πεπτιδίου, το οποίο έχει συσχετιστεί με νευροεκφυλιστικές ασθένειες και συγκεκριμένα με την ομάδα εκείνων που καλούνται αμυλοειδώσεις. Η ομάδα αυτή έχει το χαρακτηριστικό του σχηματισμού πρωτεϊνικών συσσωματωμάτων, λόγω μη ορθής πτύχωσης των πρωτεϊνών. Μέσω βιοχημικών διεργασιών σχηματίζονται τα πρωτοϊνίδια, τα οποία έχουν νευροτοξική δράση

Παραπομπές
----------

1. ↑  Wasco, W.; Bupp, K.; Magendantz, M.; Gusella, J. F.; Tanzi, R. E.; Solomon, F. (1992-11-15). «Identification of a mouse brain cDNA that encodes a protein related to the Alzheimer disease-associated amyloid beta protein precursor.» (στα αγγλικά). *Proceedings of the National Academy of Sciences* **89** (22): 10758–10762. doi:10.1073/pnas.89.22.10758. ISSN 0027-8424. PMID 1279693. PMC PMC50421. .
2. ↑  Wasco, Wilma; Gurubhagavatula, Sarada; Paradis, Marc d.; Romano, Donna M.; Sisodia, Sangram S.; Hyman, Bradley T.; Neve, Rachael L.; Tanzi, Rudolph E. (1993-09). «Isolation and characterization of APLP2 encoding a homologue of the Alzheimer's associated amyloid β protein precursor» (στα αγγλικά). *Nature Genetics* **5** (1): 95–100. doi:10.1038/ng0993-95. ISSN 1061-4036. .
3. ↑  Crawford, Fiona; Hardy, John; Mullan, Mike; Goate, Alison; Hughes, David; Fidani, Liana; Roques, Penelope; Rossor, Martin *και άλλοι*. (1991-11). «Sequencing of exons 16 and 17 of the β-amyloid precursor protein gene in 14 families with early onset Alzheimer's disease fails to reveal mutations in the β-amyloid sequence» (στα αγγλικά). *Neuroscience Letters* **133** (1): 1–2. doi:10.1016/0304-3940(91)90042-R. .
4. ↑  Zheng, Hui; Koo, Edward H (2011). «Biology and pathophysiology of the amyloid precursor protein» (στα αγγλικά). *Molecular Neurodegeneration* **6** (1): 27. doi:10.1186/1750-1326-6-27. ISSN 1750-1326. .
5. ↑  «Πέργαμος - Βιβλιοθήκη και Κέντρο Πληροφόρησης Εθνικού και Καποδιστριακού Πανεπιστημίου Αθηνών». *pergamos.lib.uoa.gr*. Ανακτήθηκε στις 21 Ιανουαρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **APP** |

* GeneReviews/NCBI/NIH/UW entry on Early-Onset Familial Alzheimer Disease
* Entrez Gene: APP amyloid beta (A4) precursor protein (peptidase nexin-II, Alzheimer disease)
Η **επιτακτική** είναι μία ρηματική έγκλιση της Σανσκριτικής, η οποία χαρακτηρίζονταν από την εμφάνιση των δευτερεύουσων καταλήξεων και την απουσία αύξησης, και συνήθως έμοιαζε με ένα ρήμα στον αόριστο ή τον παρατατικό χωρίς την αύξηση. Μπορούσε συνήθως να σταθεί σε κύρια πρόταση και είχε σημασία υποτακτικής ή προστακτικής – για παράδειγμα μπορούσε να δηλώσει πρόθεση, λ.χ. *índrasya nú vīryā̀ṇi prá **vocam*** «τα ηρωικά κατορθώματα του Ίντρα τώρα θα/προτίθεμαι να απαγγείλω» (Beekes, Εισαγωγή στη συγκριτική Ινδοευρωπαϊκή γλωσσολογία, 2004, σ.340). Η χρήση της ήταν υποχρεωτική στις απαγορεύσεις, όπου και ακολουθούσε το *mā́.* Αργότερα, στην Κλασική Σανσκριτική, παρέμεινε σε χρήση μόνο μετά το mā (στην Κλασική Σανσκριτική δεν υπάρχουν τόνοι).

Η Αρχαία Ελληνική είχε κάποιους ρηματικούς τύπους που, όσον αφορά τη μορφή, μοιάζουν με την επιτακτική της Σανσκριτικής, και πρόκειται για αόριστους ή παρατατικούς χωρίς χρονική αύξηση. Σ' αυτήν την περίπτωση όμως δεν υπάρχει καμία διαφορά ως προς την σημασία μεταξύ αυτών των δύο διαφορετικών τύπων. Κατά κύριο λόγο, χρησιμοποιούνταν στον Όμηρο και γενικότερα στην επική ποίηση (βλ. Ομηρική διάλεκτος).

Γενικά θεωρείται ότι η αύξηση ήταν αρχικά ένα ξεχωριστό μόριο που είχε περίπου τη σημασία του «τότε» και προστίθονταν για να δηλώσει την παρελθοντική αναφορά, μιας και ο ρηματικός τύπος ήταν μάλλον ουδέτερος ως προς το χρόνο και δήλωνε κυρίως την όψη (ποιόν ενέργειας). Στην αρχή, η χρήση του φαίνεται να ήταν προαιρετική, όταν χρειαζόταν να αποφευχθεί η αμφισημία, όπως συμβαίνει και με τα χρονικά επιρρήματα στα Κινεζική. Σταδιακά όμως συγχωνεύτηκε με το ρήμα και η χρήση του καταστάθηκε υποχρεωτική· ωστόσο σε πρωιμότερα στάδια της Αρχαίας Ελληνικής και της Σανσκριτικής η αλλαγή αυτή δεν είχε ολοκληρωθεί πλήρως, κι έτσι οι δύο τύποι συνυπήρχαν. Η σημασία των τύπων χωρίς αύξηση ενδέχεται να αποτελεί μια μετεξέλιξη του Ινδοϊρανικού ή του Ινδοάριου κλάδου. Είναι επίσης πιθανό η σημασία να προέκυψε στην πρωτογλώσσα αλλά οι συνεπακόλουθες εξελίξεις της Πρωτοελληνικής να την κατήργησαν και να επανέφεραν αναλογικά τη βασική σημασία του αόριστου και της προστακτικής.
Σοπάρνικ σε φέτες
Το **Σοπάρνικ** (πληθυντικός: **soparnici**) (άλλες ονομασίες **σοπάρνιακ**, **ζελιάνικ** ή **ουλιένιακ**) είναι πίτα που παρασκευάζεται στην περιοχή Πόλγιτσα, στη Δαλματία. Για την κατασκευή της χρησιμοποιούνται δύο στρώματα ζύμης ενώ η γέμιση της αποτελείται από σέσκουλα, κρεμμύδια και μαϊντανό. Αρχικά την έφτιαχναν το χειμώνα καθώς τότε ήταν διαθέσιμα τα πιο γλυκά σέσκουλα. Υπάρχουν και γλυκές παραλλαγές της για παράδειγμα με καρύδια, αποξηραμένα φρούτα ή καραμέλα.

Ιστορία
-------

Το Σοπάρνικ πιστεύεται ότι προέρχεται από τους Οθωμανούς ενώ στην Πόλγιτσα λέγεται ότι η ιταλική πίτσα προέρχεται από το Σοπάρνικ. Το Κροατικό Υπουργείο Πολιτισμού έχει ανακηρύξει το Σοπάρνικ άυλη πολιτιστική κληρονομιά της Κροατίας. Το Σοπάρνικ ήταν ευρέως διαδεδομένο ως φαγητό των φτωχών και της Σαρακοστής. Σήμερα είναι πολιτισμικό σήμα κατατεθέν και πωλείται σε αγορές και εστιατόρια, καθώς και σε εκδηλώσεις και φεστιβάλ. Στο Ντούγκι Ρατ διεξάγεται φεστιβάλ για το σοπάρνικ ενώ έχει ιδρυθεί η ένωση "Poljički soparnik" ("Udruga Poljički soparnik").

Προετοιμασία
------------

Προετοιμασία
Τα φύλλα από τα σέσκουλα (τα κοτσάνια μπορούν να αφαιρεθούν) πλένονται και στεγνώνονται καλά για να μη μουσκέψει η ζύμη. Για αυτό μπορούν να παραμείνουν απλωμένα όλη τη νύχτα και να προστεθεί αλεύρι. Στη συνέχεια κόβονται σε κομμάτια και αναμειγνύονται με ψιλοκομμένο κρεμμύδι, μαΐντανό, ελαιόλαδο και αλάτι.

Για την παρασκευή της ζύμης χρησιμοποιείται αλεύρι, λίγο αλάτι, λίγο ελαιόλαδο και όσο νερό χρειάζεται. Η ζύμη κόβεται σε δύο ίσα μέρη και αφήνεται να «ξεκουραστεί» για λίγο. Το πρώτο μέρος απλώνεται σε πολύ λεπτό στρώμα, (πάχους 2 με 3 χιλιοστά) κυκλικού σχήματος, πάνω σε αλευρωμένη σανίδα και καλύπτεται ομοιόμορφα με τη γέμιση, εκτός από ένα μικρό τμήμα στην άκρη και έπειτα η υπόλοιπη ζύμη απλώνεται με τον ίδιο τρόπο από πάνω. Τα δύο στρώματα της ζύμης ενώνονται στις άκρες τους. Για να μπορέσουν αναποδογυρίσουν το Σοπάρνικ ώστε να ψηθεί καλύτερα το πασπαλίζουν με πολέντα. Η πίτα πρέπει να ψηθεί για περίπου 15 έως 20 λεπτά (σε φούρνο στους 200 °C). Όταν αρχίζει να φουσκώνει κατά το ψήσιμο την τρυπούν μερικές φορές. Αφού κρυώσει την αλείφουν με ελαιόλαδο και ρίχνουν πάνω ψιλοκομμένο σκόρδο. Σερβίρεται σε κομμάτια σε σχήμα ρόμβου.

Παραπομπές
----------

1. ↑  Sandra Scott, Dezember 6, 2012: Soparnik "Pizza" Recipe from Split, Croatia Αρχειοθετήθηκε 2018-02-05 στο Wayback Machine.
2. ↑
3. ↑  Where to eat Croatian online restaurant guide: Traditional Dalmatian dish: Soparnik Αρχειοθετήθηκε 2014-08-12 στο Wayback Machine.
4. ↑  SWR/NDR, August 11/12, 2013: "Es sind Zimmer frei" – Kroatien, ein Land auf Selbstsuche. A feature by Patrick Batarilo
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 17 Ιουνίου 2006. Ανακτήθηκε στις 17 Ιουνίου 2006.

Εξωτερικοί σύνδεσμοι
--------------------

* Tena Mimica (2008), «8. Soparnik – ein traditionelles Gericht aus Poljica», *Städtische Märkte in Kroatien*, Wien: Universität Wien, σελ. 97 ff.
* *Oznaka zemljopisnog podrijetla "Poljički soparnik", "Poljički zeljanik", "Poljički uljenjak" – Specifikacija proizvoda*, Udruga "Poljički soparnik", 12 July 2011, ανακτήθηκε στις 2018-04-21
Ο **Κώστας Τσιριμώκος** του Ευαγγέλου (Δεκέμβριος 1911 - 15 Νοεμβρίου 1983) ήταν Έλληνας δικηγόρος και πολιτικός.

Βιογραφικά στοιχεία
-------------------

Γεννήθηκε στην Αθήνα τον Δεκέμβριο του 1911. Σπούδασε νομικά στο Πανεπιστήμιο Αθηνών. Παράλληλα την περίοδο 1928 - 1933 διετέλεσε ιδιαίτερος γραμματέας του τότε βουλευτή Φθιώτιδας και υπουργού Εσωτερικών Ιωάννη Δ. Τσιριμώκου και στη συνέχεια ανέλαβε στενογράφος της Βουλής. Συμμετείχε στον πόλεμο 1940-1941 από τον οποίο κατέστη ανάπηρος. Αναμίχθηκε με την πολιτική και εξελέγη βουλευτής Φθιώτιδας με την Ένωση Κέντρου το 1963 και το 1964.

Το 1967 ανέλαβε την υπεράσπιση του Γεωργίου Παπανδρέου, όταν του απαγγέλθηκε κατηγορία στην υπόθεση ΑΣΠΙΔΑ. Στη μεταπολίτευση εξελέγη γενικός γραμματέας της ΕΔΗΚ. Υπήρξε διοικητικός σύμβουλος του Δικηγορικού Συλλόγου Αθηνών (1961) και πρόεδρος της Ένωσης Ελλήνων Ποινικολόγων, της οποίας υπήρξε ευεργέτης. Κάθε χρόνο απονέμεται σε νέους δικηγόρους το βραβείο "Κωνσταντίνου Τσιριμώκου" από την Ένωση Ελλήνων Ποινικολόγων".

Δημοσίευσε πολλά άρθρα τόσο σε θέματα αστικού και ποινικού δικαίου σε νομικά περιοδικά όσο και άρθρα πολιτικού περιεχομένου σε διάφορες εφημερίδες. Σπουδαίο θεωρήθηκε το δοκίμιό του "Πολιτική Πρακτική" στο οποίο περιλαμβάνει σημαντικά κεφάλαια περί φανατισμού, αριβισμού, βεντετισμού, πολιτικής μνήμης, ρουσφετιού και διενέργειας εκλογών. Το 1981 επανεξελέγη βουλευτής με το ΠΑΣΟΚ. Πέθανε όντας εν ενεργεία βουλευτής και στην έδρα του τον αντικατέστησε ο Χρήστος Καραγεωργίου.

Παραπομπές
----------

1. ↑  Κοινοβουλευτική θητεία του Τσιριμώκου, ιστοσελίδα Βουλής των Ελλήνων, ανάκτηση 3-6-2015.

Πηγές
-----

* "Who's Who 1979 σελ.706.
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.247.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Πολιτική
* Πύλη:Ελλάδα
 |

 |
Για ομώνυμα λήμματα, δείτε: Μενεκράτης.  

Ο **Μενεκράτης ο Συρακούσιος** ήταν γιατρός του 4ου π.Χ. αιώνα, μια ιδιόρρυθμη προσωπικότητα για την οποία έχουν διασωθεί κάποιες ανεκδοτολογικού περιεχομένου αφηγήσεις κυρίως από τον Αθήναιο (που επικαλείται παλαιότερες μαρτυρίες του Ηγησάνδρου) και τον Αιλιανό.

Είχε την φήμη ότι μπορούσε να θεραπεύει την *ἱερὰν νόσον*, δηλαδή την επιληψία, και φαίνεται πως είχε κάποιες επιτυχίες, αφού μνημονεύονται τα ονόματα μερικών ιαθέντων ασθενών του (όπως του Νικαγόρα του Ζελείτη, ο οποίος διετέλεσε και Τύραννος της Εφέσου σύμφωνα με τον Βάτονα).

Αντί χρημάτων ζητούσε από όσους γινόταν καλά να τον υπηρετούν και να τον συνοδεύουν στις περιοδείες του. Τους έδινε ονόματα θεών ή ηρώων και τους έντυνε με τα ανάλογα ρούχα. Ο ίδιος αυτοαποκαλούνταν Ζευς, κράταγε σκήπτρο και έφερε χρυσό στεφάνι στο κεφάλι και πορφυρά ενδύματα. Μια μέρα έγραψε γράμμα στον Φίλιππο, τον βασιλιά της Μακεδονίας, που άρχιζε με την φράση: "Μενεκράτης Ζεὺς Φιλίππῳ χαίρειν". Ο Φίλιππος του απάντησε με ένα γράμμα τριών μόνον λέξεων: "Φ̔ίλιππος Μενεκράτει ὑγιαίνειν", υπονοώντας ότι του εύχεται να βρει τα λογικά του. Σύμφωνα όμως με τον Πλούταρχο την απάντηση αυτή την έστειλε ο Αγησίλαος, στον οποίο ο Μενεκράτης είχε επίσης γράψει ανάλογή επιστολή.

Ο Ηγήσανδρος διηγιόταν ακόμη ότι κάποτε ο Φίλιππος κάλεσε τον Μενεκράτη μαζί με την ακολουθία των θεών του σε δείπνο. Τους έβαλε να ξαπλώσουν στην μεσαία κλίνη, η οποία για την περίσταση είχε διακοσμηθεί με μεγαλοπρέπεια και πολυτέλεια. Απέναντι τους τοποθέτησαν βωμό γεμάτο με κάθε είδος καρπούς. Ο Μενεκράτης φαινόταν ευχαριστημένος με το όλο σκηνικό· όταν όμως οι άλλοι συνδαιτυμόνες άρχισαν να τρώνε τα εκλεκτά εδέσματα και οι υπηρέτες προσέφεραν σ' αυτόν και στους άλλους "θεούς" που τον συνόδευαν μόνον θυμιάματα και σπονδές, αναγκάστηκε να πάρει την πολύχρωμη ακολουθία του και να φύγει θυμωμένος.

Παραπομπές & Σημειώσεις
-----------------------

1. 1 2  (Γερμανικά) *Κατάλογος της Εθνικής Βιβλιοθήκης της Γερμανίας*. 102399158. Ανακτήθηκε στις 10  Ιουνίου 2020.
2. ↑  Για σύντομες πληροφορίες:   

-. *Λεξικόν Σουίδα*, λήμμα: "Μενεκράτης".   

-. Smith, *Dictionary of Greek and Roman Biography and Mythology*, "Menecrates (Syracusan physician)".
3. ↑  Αθήναιος, *Δειπνοσοφισταί*, VII.33.
4. ↑  Αθήναιος, VII.34.
5. ↑  Ο Αιλιανός (*Ποικίλη Ἱστορία* 12, 51) αναφέρει ότι η απαντητική επιστολή του Φιλίππου περιελάμβανε και την φράση: *συμβουλεύω σοι προσάγειν σεαυτὸν ἐπὶ τοὺς κατὰ Ἀντίκυραν τόπους* ("σε συμβουλεύω να πάς να μείνεις στην Αντίκυρα") -επειδή στην πόλη αυτή της Φωκίδας, όπως και στην ομώνυμη της Φθιώτιδας, φύονταν άφθονοι *ἑλλέβοροι*, φυτό που χρησιμοποιόταν για την θεραπεία της παράνοιας.
6. ↑  Πλούταρχος, *Βίοι παράλληλοι*, "Αγησίλαος", 21.
7. ↑  Αθήναιος, ό.π.   

- Αιλιανός, ό.π.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 232543414
* LCCN: no2012040538
* GND: 102399158
* SUDOC: 160354153

 |

 |
Αρμόνικα
Η **αρμόνικα** είναι αερόφωνο μουσικό όργανο, παρόμοιο με το ακορντεόν, με μεγάλη ποικιλομορφία. Είναι γνωστή με διάφορες ονομασίες όπως φυσαρμόνικα και πολίτικη αρμόνικα και ήρθε στην Ελλάδα από Μικρασιάτες πρόσφυγες. Τελικά όμως αντικαταστάθηκε από το ακορντεόν και πλέον στην σημερινή εποχή είναι ένα όργανο σχεδόν άγνωστο. Αν και ήταν πολύ σημαντική στο ρεμπέτικο τραγούδι δεν είναι ακόμα αναγνωρισμένος ο ρόλος της.

(⁠T⁠T⁠)Ελεύθερος

Ιστορία της αρμόνικας
---------------------

Η πρώτη αρμόνικα κατασκευάστηκε στην Βιέννη στις αρχές του 19ου αιώνα.

Στην Ελλάδα προήλθε από Μικρασιάτες πρόσφυγες και χρησιμοποιήθηκε από Σμυρνιώτες και οργανοπαίχτες λαϊκού και ρεμπέτικου τραγουδιού από τον 19ο αιώνα μέχρι το 1930. Πλέον έχει εγκαταληφθεί και έχει αντικατασταθεί από το ακορντεόν με αποτέλεσμα η αρμόνικα να είναι σχεδόν άγνωστη σε πολλούς ανθρώπους στην Ελλάδα. Όπως έχει γίνει γνωστό αρμόνικες έχουν χρησιμοποιηθεί και σε δισκογραφήσεις χωρίς ωστόσο να είναι γνωστό το είδος της αρμόνικας.

Η αρμόνικα σήμερα
-----------------

Μπορεί στην Ελλάδα η αρμόνικα να έχει ξεχαστεί όμως σε άλλες χώρες όπως στην Ιταλία και την Πορτογαλία χρησιμοποιείται ακόμα στο λαϊκό τραγούδι και συνεχίζει να είναι ένα γνωστό όργανο. Επίσης, υπάρχουν ακόμη αρμόνικες οι οποίες διατίθενται προς πώληση στην Σμύρνη και την Κωνσταντινούπολη.

Χαρακτηριστικά
--------------

Η αρμόνικα είναι ένα όργανο παρόμοιο με το ακορντεόν , όμως , έχουν πολλές διαφορές. Η αρμόνικα είναι πιο απλή , μικρότερη και πιο ελαφριά από το ακορντεόν ενώ στο παίξιμο είναι δυσκολότερη και με οξύτερο ήχο. Όμως, οι δύο αυτές ονομασίες, αρμόνικα και ακορντεόν, συχνά συνδέονται.

Είναι ένα διατονικό όργανο και στο άνοιγμα και στο κλείσιμο της φυσούνας έχει διαφορετικές νότες με αποτέλεσμα να χρειάζεται συχνό και γρήγορο ανοιγοκλείσιμο. Έχει επίσης μεταλλικές γλωσσίδες , κουμπάκια στο δεξί χέρι και η φυσούνα της είναι χειροκίνητη.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αρμόνικα** |

1. 1 2 3  Μαγκλάρας, Θοδωρής (2015-09-16). «Αρμόνικα - Ένα αερόφωνο όργανο με μεταλλικές ελεύθερες γλωσσίδες (video)».. Ανακτήθηκε στις 2017-01-13. [*νεκρός σύνδεσμος*]
2. 1 2 3 4 5 6  «Το ακορντεόν στο ρεμπέτικο». *MusicHeaven*. Ανακτήθηκε στις 21 Ιανουαρίου 2017.
Ο **Ανδρέας Παπαμιμίκος** (Λάρισα, 14 Νοεμβρίου 1979) είναι Έλληνας δικηγόρος, πολιτικός, πρώην πρόεδρος της ΟΝΝΕΔ και πρώην Γραμματέας της Πολιτικής Επιτροπής της Νέας Δημοκρατίας.

Βιογραφικά Στοιχεία
-------------------

Γεννήθηκε στη Λάρισα στις 14 Νοεμβρίου του 1979. Το 1998 πέρασε στο Τμήμα Βαλκανικών Σλαβικών και Ανατολικών Σπουδών του Πανεπιστημίου Μακεδονίας.
Στη συνέχεια απέκτησε μεταπτυχιακό τίτλο στις Ευρωπαϊκές Πολιτικές ενώ ολοκλήρωσε και τις σπουδές του στη Νομική. Παράλληλα παρακολούθησε κύκλο σπουδών στον τομέα της επικοινωνίας και των ανθρωπίνων πόρων του Πανεπιστημίου της Λιλ 3 της Γαλλίας.

Το 2010 στις εκλογές ανάδειξης νέου προέδρου της Οργάνωσης Νέων της Νέας Δημοκρατίας (ΟΝΝΕΔ), έγινε ο πρώτος πρόεδρος που εκλέχθηκε από τη βάση των μελών της, επικρατώντας με 55,91% και συνολικά 23.655 ψήφους εκ των 43.221 που μετείχαν στη διαδικασία πανελλαδικά. Η θητεία του στην ΟΝΝΕΔ ολοκληρώθηκε στις 26 Μαΐου 2013 και στις 7 Ιουλίου 2013 τα μέλη της Πολιτικής Επιτροπής της Νέας Δημοκρατίας τον ανέδειξαν στη θέση του Γραμματέα της Πολιτικής Επιτροπής.

Παραιτήθηκε από το αξίωμα του Γραμματέα της Πολιτικής Επιτροπής της ΝΔ, αλλά και από μέλος του κόμματος, στις 18 Απριλίου του 2016.

Παραπομπές
----------

1. ↑  «Ανδρέας Παπαμιμίκος - Βιογραφικό». Αρχειοθετήθηκε από το πρωτότυπο στις 23 Απριλίου 2016. Ανακτήθηκε στις 19 Απριλίου 2016.
2. ↑  Ανδρέας Παπαμιμίκος
3. ↑  «Ανδρέας Παπαμιμίκος: Ποιος είναι ο άνθρωπος που έβαλε «φωτιά» στη Νέα Δημοκρατία». Αρχειοθετήθηκε από το πρωτότυπο στις 2 Ιουνίου 2016. Ανακτήθηκε στις 19 Απριλίου 2016.
4. ↑  Νέος γραμματέας της ΝΔ ο 33χρονος Α. Παπαμιμίκος
5. ↑  «Το «φιάσκο» έφερε παραιτήσεις, διαγραφές και πολλές αιχμές». Αρχειοθετήθηκε από το πρωτότυπο στις 19 Απριλίου 2016. Ανακτήθηκε στις 19 Απριλίου 2016.

Εξωτερικοί Σύνδεσμοι
--------------------

* Επίσημη ιστοσελίδα Α. Παπαμιμίκου
Η **Ταμάρα Αλεξάνδροβνα Καζαρίνοβα** (ρωσικά: Тамара Александровна Казаринова‎‎
, 9 Ιουλίου 1906 – 4 Αυγούστου 1956) ήταν Σοβιετική πιλότος και Διοικητής του 586ου Συντάγματος Μαχητικών στον Β΄ Παγκόσμιο Πόλεμο, μέχρι τη μετάθεσή της στο επιτελείο του Στρατηγού της Αεροπορίας Αλεξάντρ Οσιπένκο.

Bίος
----

Το 1929 η Καζαρίνοβα αποφοίτησε από τη Στρατιωτική Σχολή Θεωρίας της Αεροπορίας του Λένινγκραντ με άριστους βαθμούς. Το 1931 ολοκλήρωσε επίσης τη Στρατιωτική Σχολή Πιλότων του Κατσίν. Πριν εισαχθεί στη Σχολή ιπταμένων με συστάσεις από την Κομσομόλ εργάστηκε σε εργοστάσιο στη Μόσχα. Δεδομένου ότι ήταν η πρώτη γυναίκα δόκιμη που εισήχθη στη σχολή του Λένινγκραντ, έπρεπε να ζει σε διαμέρισμα εκτός πανεπιστημιούπολης όσο σπούδαζε. Αφού ολοκλήρωσε την περαιτέρω εκπαίδευσή της στο Κατσίν, υπηρέτησε ως εκπαιδεύτρια πτήσεων και ανέβηκε στην ιεραρχία φτάνοντας να γίνει Διοικητής Μοίρας σε μονάδα εγγύς υποστηρίξεως. Το 1937, στη δύσκολη περίοδο της Μεγάλης Εκκαθάρισης, της απονεμήθηκε το Τάγμα του Λένιν, μία από τις υψηλότερες τιμητικές διακρίσεις της ΕΣΣΔ.

Παραπομπές
----------

1. ↑  *В небе фронтовом. Сборник воспоминаний советских летчиц — участниц Великой Отечественной войны*. Moscow: Молодая гвардия. 1962. σελίδες 187–192.
2. ↑  Yenne, Bill (20 Φεβρουαρίου 2013). *The White Rose of Stalingrad: The Real-Life Adventure of Lidiya Vladimirovna Litvyak, the Highest Scoring Female Air Ace of All Time* (στα Αγγλικά). Bloomsbury Publishing. σελ. 175. ISBN 9781782009122.
3. ↑  Vinogradova, Lyubov (30 Μαρτίου 2015). *Защищая Родину. Летчицы Великой Отечественной* (στα Ρωσικά). Азбука-Аттикус. σελίδες 98–99, 159. ISBN 9785389099005.
Η **Πειραϊκή Μικροζυθοποιία** είναι μικροζυθοποιία που βρίσκεται στη Δραπετσώνα, στην περιφερειακή ενότητα Πειραιώς, στην Ελλάδα

Η εταιρεία παράγει δύο είδη μπίρας χρησιμοποιώντας παραδοσιακές βιολογικές μεθόδους και σύμφωνα με τη γερμανική μέθοδο *Reinheitsgebot* του 1516. Τα προϊόντα είναι είναι η *Πειραϊκή Pils* και η *Πειραϊκή Pale Ale* (και οι δύο με αλκοολικό βαθμό 5%).

Η μπίρα εμφιαλώνεται σε μπουκάλια 330ml, 500ml και 1L.

Τα προϊόντα της Πειραϊκής είναι πιστοποιημένα ως βιολογικά από τον Οργανισμό Ελέγχου και Πιστοποίησης Βιολογικών Προϊόντων (ΔΗΩ).

Παραπομπές
----------

1. 1 2 3  Lina Giannarou, "Μικροζυθοποιια «Πειραϊκη». Γιατί έτσι του αρέσει" Αρχειοθετήθηκε 2012-02-13 στο Wayback Machine. *Η Καθημερινή*, 8 April 2006.
2. ↑  «Η Πειραϊκή Μικροζυθοποιία ολοένα και μεγαλώνει». *Ελευθεροτυπία*.. Ανακτήθηκε στις 2018-11-23.
3. ↑  Μόσχος, Θωμάς (2013-06-18). «Πειραϊκή Μικροζυθοποιία: Βιολογική μπίρα, made in Greece». *Newsbomb.gr*.. Ανακτήθηκε στις 2018-11-23.
4. ↑  «Πειραϊκή Μικροζυθοποιία». *Athens Voice*.. Ανακτήθηκε στις 2018-11-23.

Εξωτερικοί σύνδεσμοι
--------------------

* Μικροζυθοποιία Πειραϊκή
* RateBeer
Το **Malcolm in the Middle** (στα Ελληνικά «*Η τρελή οικογένεια του Μάλκολμ*») είναι μια αμερικάνικη κωμική σειρά η οποία δημιουργήθηκε από τον Λίνγουντ Μπούμερ (Linwood Boomer) για το τηλεοπτικό δίκτυο Fox Broadcasting Company. Η σειρά έκανε πρεμιέρα στις 8 Ιανουαρίου 2000, και ολοκληρώθηκε στις 14 Μαΐου 2006, μετά από 7 σαιζόν και 151 επεισόδια. Η σειρά επαινέθηκε από τους κριτικούς και κέρδισε ένα βραβείο Peabody, εννέα Βραβεία Έμμυ, ένα Βραβείο Γκράμι και ήταν υποψήφια για επτά Χρυσές Σφαίρες. Ακολουθεί τη ζωή του Malcolm, ενός εφήβου με δυο μεγαλύτερα αδέρφια και ένα μικρό αδερφάκι (σε επόμενα επεισόδια δυο μικρά αδέρφια), τα οποία ζουν με την μητέρα τους και τον πατέρα τους, δυο αυστηρούς γονείς, εναντίον των οποίων συχνά επαναστατούν τα υπόλοιπα αδέρφια. 

Στη σειρά παίζει ο Φράνκι Μουνίζ (Frankie Muniz) το ρόλο του Μάλκομ, του πιο έξυπνου αλλά και λιγότερο δημοφιλούς αδερφού. Ο Κρίστοφερ Μάστερσον (Christopher Masterson) είναι ο μεγαλύτερος αδερφός του, Φράνσις (Francis): ένας πρώην επαναστάτης ο οποίος, κατά τα προηγούμενα επεισόδια, ήταν σε στρατιωτικό σχολείο, αλλά αργότερα παντρεύεται ενώ ζει και εργάζεται σε ένα ξενοδοχείο. Ο Τζάστιν Μπέρφιλντ (Justin Berfield) είναι ο Ρις (Reese), ένας μαθητής Λυκείου, αλλά και μεγαλύτερος από τον Μάλκομ. Τον μικρότερο αδερφό, Ντιούι (Dewey) τον υποδύεται ο Έρικ Περ Σάλιβαν (Erik Per Sullivan), ενώ τους γονείς Λόις (Lois) και Χαλ (Hal), τους υποδύονται οι Τζέιν Κάτζμαρεκ (Jane Kaczmarek) και Μπράιαν Κράνστον (Bryan Cranston) αντίστοιχα.

Η σειρά έχει προβληθεί σε πάνω από 57 χώρες και είναι γνωστή παγκοσμίως. Στην Ελλάδα, η σειρά προβάλλεται κατά καιρούς από το Μακεδονία TV και από το συνδρομητικό κανάλι Universal Channel από την συνδρομητική πλατφόρμα του ΟΤΕ OTE TV (πρώην Conn-x TV).

Επισκόπηση Σειράς
-----------------

| Σαιζόν | Επεισόδια | Αρχική Προβολή | Ημερ.Κυκλοφορίας DVD |
| --- | --- | --- | --- |
| Region 1 | Region 2 |
|  | Σαιζόν 1: 2000 | 16 | 2000 | 29 Οκτωβρίου, 2002 | 29 Οκτωβρίου, 2002 |
|  |
|  | Σαιζόν 2: 2000-2001 | 25 | 2000-2001 | - | - |
|  |
|  | Σαιζόν 3: 2001-2002 | 22 | 2001-2002 | - | - |
|  |
|  | Σαιζόν 4: 2002-2003 | 22 | 2002-2003 | - | - |
|  |
|  | Σαιζόν 5: 2003-2004 | 22 | 2003-2004 | - | - |
|  |
|  | Σαιζόν 6: 2004-2005 | 22 | 2004-2005 | - | - |
|  |
|  | Σαιζόν 7: 2005-2006 | 22 | 2005-2006 | - | - |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 183211687
* LCCN: n2003081184

 |

 |
Η **20ή Τεθωρακισμένη Μεραρχία** (XX ΤΘΜ «Μακεδονία») αποτελεί μεραρχία του Ελληνικού Στρατού.

Ιστορία
-------

Η πρώτη προσπάθεια του Ελληνικού Στρατού για σχηματισμό τεθωρακισμένης/μηχανοκίνητης μεραρχίας ήταν η 19η Μηχανοκίνητη Μεραρχία (Ελλάδα|19η Μηχανοκίνητη Μεραρχία]] στις αρχές του 1941, η οποία καταστράφηκε κατά τη διάρκεια της γερμανικής εισβολής στην Ελλάδα.

Οι προσπάθειες αυτές επαναλήφθηκαν μετά την Απελευθέρωση, με μηχανοκίνητες μονάδες που ιδρύθηκαν το 1945 και συμμετείχαν στον ελληνικό εμφύλιο πόλεμο του 1946–1949. Την ίδια περίοδο ήλθαν τα πρώτα άρματα μάχης στην Ελλάδα, τα βρετανική Centaur, τα οποία άρχισαν να χρησιμοποιούνται το 1947. Από το 1950, ο Ελληνικός Στρατός άρχισε να εισάγει M24 Chaffee και καταστροφείς αρμάτων M18 Hellcat.

Το 1954, η 9η Μεραρχία Πεζικού είχε μετατραπεί σε τεθωρακισμένη μεραρχία η οποία περιλάμβανε δύο Διοικήσεις Μάχης (ΔΜΑ). Λόγω της σοβαρής έλλειψης αρμάτων μάχης και τεθωρακισμένων οχημάτων, η μεραρχία ήταν τεθωρακισμένη μόνο κατ' όνομα. 

Το 1956 η 9η Τεθωρακισμένη Μεραρχία μετονομάστηκε σε 20ή Τεθωρακισμένη Μεραρχία,

Με την άφιξη των πρώτων αρμάτων M47 Patton το 1957, συγκροτήθηκαν οι πρώτες Επιλαρχίες Μέσων Αρμάτων (ΕΜΑ) με 55 άρματα έκαστη.

Από το 1964, η μεραρχία άρχισε να λαμβάνει τα άρματα M48 Patton και τεθωρακισμένα οχήματα μεταφοράς προσωπικού M113, τα οποία άρχισαν να αντικαθιστούν το παλαιότερο υλικό.

Έμβλημα
-------

Το έμβλημα απεικονίζει έναν τοξοβόλο Κένταυρο. Το σώμα του αλόγου συμβολίζει το άρμα, ενώ το ανθρώπινο σώμα συμβολίζει τον αρματιστή. Στην κορυφή του θυρεού υπάρχει το ρητό *ΥΠΟ ΣΚΙΗ* (υπό σκιά). Η φράση αποδίδεται στον Σπαρτιάτη στρατιώτη Διηνέκη.

Παραπομπές
----------

1. ↑  Μιλάει ο Κωνσταντίνος tovima.gr
2. ↑  History of the Cavalry–Armour, σελίδες 57–63.
3. ↑  History of the Cavalry–Armour, σελίδες 65–73.
4. ↑  «M18 Hellcat» (στα αγγλικά). *Wikipedia*. 2020-03-20. .
5. 1 2  History of the Cavalry–Armour, σελ. 75.
6. ↑  History of the Cavalry–Armour, σελ. 76.

Εξωτερικοί σύνδεσμοι
--------------------

* Επίσημος ιστότοπος Γ.Ε.Σ.